Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/010 IT/Whirlpool) /* COM/2014/0672 final */





OBRAZLOŽITVENI MEMORANDUM OZADJE PREDLOGA 1. Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[1] (v nadaljnjem besedilu: uredba o ESPG). 2. Italijanski organi so vložili vlogo EGF/2014/010 IT/Whirlpool za finančni prispevek iz ESPG zaradi odpuščanja presežnih delavcev v podjetju Whirlpool Europe S.r.l. ter pri petih dobaviteljih in proizvajalcih v poproizvodni fazi v Italiji. 3. Po oceni vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG || EGF/2014/010 IT/Whirlpool Država članica || Italija Zadevna regija (na ravni NUTS 2) || Provincia Autonoma di Trento (ITH2) Datum vložitve vloge || 18. 6. 2014 Datum potrdila o prejemu vloge || 1. 7. 2014 Datum zahtevka za dodatne informacije || 2. 7. 2014 Rok za predložitev dodatnih informacij || 13. 8. 2014 Rok za zaključek ocene || 5. 11. 2014 Merilo za pomoč || Člen (4)(1)(a) uredbe o ESPG Glavno podjetje || Whirlpool Europe S.r.l. Sektor gospodarske dejavnosti (oddelek NACE Rev. 2)[2] || Oddelek 27 („Proizvodnja električnih naprav“) Število hčerinskih podjetij, dobaviteljev in proizvajalcev v poproizvodni fazi || 5 Referenčno obdobje (štirje meseci) || 10. december 2013–31. marec 2014[3] Število odpuščenih delavcev ali primerov prenehanja dejavnosti v referenčnem obdobju (a) || 608 Število odpuščenih delavcev ali primerov prenehanja dejavnosti pred referenčnim obdobjem ali po njem (b) || 0 Skupno število odpuščenih delavcev (a + b) || 608 Skupno predvideno število upravičencev, ki bodo prejeli pomoč: || 608 Proračun za prilagojene storitve (v EUR) || 3 024 000 Proračun za izvajanje ESPG[4] (v EUR) || 126 000 Celotni proračun (v EUR) || 3 150 000 Prispevek ESPG (60 %) (v EUR) || 1 890 000 OCENA VLOGE Postopek 4. Italijanski organi so vlogo EGF/2014/010 IT/Whirlpool vložili 18. junija 2014, tj. v dvanajstih tednih od datuma, ko so bila izpolnjena merila za pomoč iz člena 4 uredbe o ESPG. Komisija je potrdila prejem vloge v roku dveh tednov od datuma vložitve vloge, tj. 1. julija 2014. Komisija je 2. julija 2014 od italijanskih organov zahtevala dodatne informacije. Te dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v dvanajstih tednih od prejema popolne vloge in ta rok se izteče 5. novembra 2014. Upravičenost vloge Zadevna podjetja in upravičenci 5. Vloga se nanaša na 608 delavcev, odpuščenih v Whirlpool Europe S.r.l. („glavno podjetje“) ter pri petih dobaviteljih in proizvajalcih v poproizvodni fazi. Glavno podjetje je delovalo v gospodarskem sektorju, razvrščenem v oddelek 27 („Proizvodnja električnih naprav“) NACE Rev. 2. Odpuščanja v zadevnih podjetjih se nanašajo na regijo na ravni NUTS 2[5] Provincia Autonoma di Trento (ITH2). Podjetja in število odpuščenih delavcev Whirlpool Europe S.r.l. || 502 || Euroristorazione S.r.l. || 6 Ge@ Trentina Servizi s.c. || 52 || Girardini srl || 40 Tecnoplast group S.r.l. || 7 || O.M.R. snc di Giacomini & Co || 1 Skupno število podjetij: 6 || Skupno število odpuščenih delavcev: || 608 Merila za pomoč 6. Italijanski organi so vlogo vložili v okviru merila za pomoč iz člena 4(1)(a) uredbe o ESPG, ki zahteva najmanj 500 delavcev, ki so postali presežni, ali samozaposlenih oseb, ki so opustile dejavnost, v referenčnem obdobju štirih mesecev v podjetju v državi članici, vključno z odpuščenimi delavci pri njegovih dobaviteljih in proizvajalcih v poproizvodni fazi. 7. Italijanski organi so prostovoljno skrajšati 4-mesečno referenčno obdobje, določeno v Uredbi (EU) št. 1309/2013. Referenčno obdobje traja od 10. decembra 2013 do 31. marca 2014. 8. Vloga se nanaša na: – 502 delavca, ki sta bila odpuščena[6] v glavnem podjetju v štirimesečnem referenčnem obdobju, in – 106 delavcev, ki so bili odpuščeni pri petih dobaviteljih in proizvajalcih v poproizvodni fazi glavnega podjetja v štirimesečnem referenčnem obdobju. Izračun števila odpuščenih delavcev in prenehanj opravljanja dejavnosti 9. Število odpuščenih delavcev je bilo izračunano tako: – 454 od datuma, ko je delodajalec v skladu s členom 3(1) Direktive Sveta 98/59/ES[7] uradno pisno obvestil pristojni javni organ o načrtovanih kolektivnih odpustih. Italijanski organi so pred datumom zaključka ocene s strani Komisije potrdili, da je bilo 454 delavcev dejansko odpuščenih; – 18 od datuma, ko je delodajalec posamezne delavce obvestil o odpustu ali prekinitvi pogodbe o zaposlitvi; – 136 od datuma dejanske prekinitve pogodbe o zaposlitvi ali njenega izteka. Upravičeni prejemniki 10. Skupno število upravičenih prejemnikov je torej 608. Povezava med odpuščanjem delavcev ter svetovno finančno in gospodarsko krizo, kot je obravnavana v Uredbi (ES) št. 546/2009 11. Da bi Italija dokazala povezavo med odpuščanji delavcev ter svetovno finančno in gospodarsko krizo, kot je obravnavana v Uredbi (ES) št. 546/2009, trdi, da je v letu 2009 zaradi svetovne finančne in gospodarske krize prišlo do precejšnjega upada gospodarstva na ravni EU-28 in tudi v italijanskem gospodarstvu. Leta 2009 je bila stopnja realne rasti BDP (sprememba v odstotkih v primerjavi s predhodnim letom) – 4,5 % na ravni EU-28 in – 5,5 % v Italiji. V letih 2010 in 2011 si je gospodarstvo EU-28 opomoglo, stopnji rasti BDP pa sta bili 2,0 % in 1,6 %, medtem ko je bila leta 2012 stopnja rasti BDP EU-28 ponovno negativna (– 0,4 %), leta 2013 pa rahlo pozitivna (0,1 %). Italijanska stopnja rasti BDP je bila pozitivna v letih 2010 (1,7 %) in 2011 (0,4 %) ter od takrat dalje negativna (–2,4 % leta 2012 in –1,9 % leta 2013). Stopnja realne rasti BDP (sprememba v odstotkih v primerjavi s predhodnim letom) Vir: Eurostat. 12. V obdobju med letoma 2009 in 2013 se je poraba v gospodinjstvih v Italiji zmanjšala v štirih od petih let v primerjavi z enakim obdobjem zadevnega predhodnega leta. Poraba v gospodinjstvih se je na ravni EU-28 prav tako zmanjšala, vendar v manjšem obsegu. Poraba v gospodinjstvih (2005 = 100) Vir: Eurostat. 13. Te recesijske razmere so močno vplivale na potrošniško izbiro italijanskih gospodinjstev, ki so ponovno pretehtala svoje nakupovalne odločitve, zlasti tiste, ki se nanašajo na nakup trajnega blaga. Gospodinjske naprave spadajo v to skupino blaga. 14. Razpoložljivi podatki[8] potrjujejo močan upad v proizvodnji oddelka 27 NACE Rev. 2, ki vključuje proizvodnjo gospodinjskih naprav. Proizvodnja teh proizvodov se je v EU-28 v šestih zaporednih letih (2008–2013) zniževala. Glavni padec proizvodnje se je zgodil v obdobju 2008–2009. V Italiji je proizvodnja teh izdelkov sledila enakemu negativnemu trendu kot v EU-28, upadanje pa je bil bolj strmo. Proizvodnja v industriji (oddelek 27 NACE Rev. 2) Sprememba v odstotkih v primerjavi s predhodnim letom || 2008 || 2009 || 2010 || 2011 || 2012 || 2013 EU-28 || -9,2 || -18,0 || -0,3 || -3,3 || -3,8 || -2,0 Italija || -13,8 || -24,2 || -6,3 || -8,3 || -8,6 || -7,0 Vir: Eurostat. 15. V skladu s podatki, ki so jih navedli italijanski organi[9], kot je prikazano na spodnji sliki, je pet največjih proizvajalcev gospodinjskih naprav v Italiji (Electrolux, Indesit, Whirlpool Europe, Franke in Antonio Merloni) doživelo strm upad proizvodnje v obdobju 2008–2012 zaradi gospodarske in finančne krize. Proizvodnja naprav petih največjih proizvajalcev v Italiji (2007–2012) Vir: Euromonitor International. 16. Do zdaj so bile za sektor „Proizvodnja električnih naprav“ vložene tri vloge ESPG[10], vse zaradi svetovne finančne in gospodarske krize. Argumenti, ki so bili predloženi v prejšnjih vlogah ESPG in ki se nanašajo na ta sektor, še vedno veljajo. Dogodki, ki so povzročili odpuščanja in prenehanje opravljanja dejavnosti 17. Skupina Whirlpool Europe ima v Italiji štiri proizvodne obrate: Napoli (pralni stroji), Siena (zamrzovalniki), Spini di Gardolo - Trento (hladilniki) in Cassinetta Biandronno - Varese (hladilniki, grelne plošče, pečice). V Vareseju je tudi sedež za regijo Evropa, Bližnji vzhod in Afrika (EMEA). 18. Zaradi gospodarske in finančne krize, ki je povzročila znaten upad porabe v gospodinjstvih, se je italijanski trg velikih gospodinjskih naprav zmanjšal s 3 174 milijard EUR v letu 2010 na 2 649 milijard EUR v letu 2013, kar pomeni zmanjšanje za 16,5 %. 19. V zadnjih letih je Whirlpool vlagal v obrat Spini di Gardolo. Vendar se naložbe niso izplačale zaradi zmanjšanja povpraševanja po velikih gospodinjskih napravah in posledičnega zmanjšanja proizvodnje (–170 000 enot v obdobju 2008–2012 in –40 000 enot leta 2013, kar pomeni zmanjšanje proizvodnje, in sicer za 35 % leta 2013 v primerjavi z letom 2008). 20. Skupina Whirlpool Europe, ki v prvi polovici leta 2013 nabrala izgubo v vrednosti 14 milijonov USD v Evropi, je pripravila poslovni načrt, da bi svojo proizvodno strukturo prilagodila povpraševanju na trgu. V tem načrtu je bilo predvideno zaprtje obratov v Norrkoepingu (Švedska) in Spini di Gardolo (Italija). Podjetje Whirlpool Europe je 28. junija 2013 zadevne deležnike obvestilo o svojih načrtih za zaprtje italijanskega obrata in odpuščanjih, ki naj bi sledila, 20. januarja 2014 pa je podjetje pristojni javni organ uradno pisno obvestilo o načrtovanem kolektivnem odpuščanju. Pričakovani vpliv odpuščanja delavcev na lokalno, regionalno ali državno gospodarstvo in zaposlenost 21. Najbolj dinamična sestavina gospodarstva pokrajine Trento je storitveni sektor, v katerem zaposlenost že dolgo raste. Leta 2013 je bilo 51 % delavcev v pokrajini zaposlenih v storitvenih dejavnostih. Kar zadeva dodano vrednost, je prevladoval storitveni sektor (72,2 %), ki sta mu od daleč sledila industrija (25,0 %) in kmetijstvo (2,8 %). 22. Okoli 18 % aktivnega prebivalstva je zaposlenega v industriji. Industrijska podjetja v pokrajini, ki so večinoma majhna in srednja , se nahajajo v dolini reke Adiže v Vallagarini in Valsugani. Delujejo v sektorjih tekstila, lesa, papirja in mehanike. Vendar je edina industrijska dejavnost, ki je uradno opredeljena kot taka, obdelava porfirja in kamna (NACE Rev. 2, oddelek 23, „Proizvodnja nekovinskih mineralnih izdelkov“), v kateri je okrog 452 podjetij, ki proizvedejo več kot 1 400 000 ton rudnin vsako leto (podatki za leto 2012)[11]. 23. Čeprav je pokrajina Trento eno najbolj dinamičnih in konkurenčnih območij v EU, pa je na industrijo na tem območju močno vplival dolgotrajni gospodarski upad, ki se še nadaljuje. Podatki, ki so na voljo[12] o spremembi prometa proizvodne industrije kažejo, da se je vrednost proizvodnje zmanjšala v obdobju 2012–2013 (–0,3 %). 24. Lokalni trg dela je prizadel upad gospodarske rasti in znatno število odpuščanj v glavnih sektorjih dejavnosti. Po podatkih Banca d'Italia[13] se je leta 2013 v pokrajini Trento stopnja zaposlenosti znižala za 0,6 odstotne točke na 65,5 %, kar je nekoliko niže od povprečja v severni Italiji (66,2 %). Upad zaposlenosti je prizadel tako gradbeništvo (–10.3 %) kot industrijo (–2.4 %). 25. Po podatkih ALPAT[14] (Služba za zaposlovanje avtonomne pokrajine Trento), se je zaposlovanje zmanjšalo za 1,6 % v letu 2011 in za 2 % v letu 2012 v primerjavi s predhodnim letom. Zaposlovanje mlajših delavcev (do 29. leta starosti) se je zmanjšalo s 5,8 % leta 2011 in za 6,7 % leta 2012 v primerjavi s predhodnim letom. 26. Stopnja brezposelnosti se je od začetka krize podvojila, pri čemer se je povišala z 2,9 % leta 2007 na 6,1 % leta 2013. Odpuščanja pri Whirlpool Europe S.r.l. — enemu od glavnih delodajalcev na območju do njegovega zaprtja — ter pri njegovih dobaviteljih in proizvajalcih v poproizvodni fazi bodo imela pomemben negativen učinek na regionalno gospodarstvo in bodo še dodatno poslabšala zaposlitvene razmere v pokrajini Trento. Upravičenci, ki bodo prejeli pomoč, in predlagani ukrepi Upravičenci, ki bodo prejeli pomoč 27. Po oceni naj bi v ukrepih sodelovalo 608 delavcev, ki bodo prejeli pomoč. Razčlenitev teh delavcev po spolu, državljanstvu in starostni skupini: Kategorija || Število upravičencev, ki bodo prejeli pomoč Spol: || moški: || 422 || (69,41 %) || ženski: || 186 || (30,59 %) Državljanstvo: || državljani EU: || 506 || (83,22 %) || državljani nečlanic EU: || 102 || (16,78 %) Starostna skupina: || od 15 do 24 let: || 32 || (5,26 %) || od 25 do 29 let: || 52 || (8,55 %) || od 30 do 54 let: || 462 || (75,99 %) || od 55 do 64 let: || 62 || (10,20 %) || starejši od 64 let: || 0 || (0,00 %) Upravičenost predlaganih ukrepov 28. Prilagojene storitve, ki bodo zagotovljene odpuščenim delavcem, vključujejo naslednje ukrepe: – Informativni sestanki, sprejem in registracija: Prvi ukrep za vse udeležence vključuje informacije o razpoložljivih storitvah in usposabljanjih ter o zahtevah glede spretnosti in usposabljanja. Poleg tega je to priložnost za delavce, ki so pripravljeni sodelovati pri ukrepih, da formalno sklenejo sporazum o sodelovanju in zanimanju. – Poklicno svetovanje in informiranje Svetovalec posreduje takoj po registraciji in je eden od najpomembnejših akterjev v procesu za ponovno vključitev na delovno mesto. Samo svetovalec ima celotno sliko razvoja delavca, ki mu je dodeljen. Svetovalec skupaj z delavcem sestavi „pakt o delovanju“, ki se spremeni ali dopolni, če je to potrebno. Svetovalci bodo zagotovili poklicno usmerjanje za odpuščene delavce, ki lahko na zahtevo kadar koli dostopajo do svetovalnih storitev (npr. kadar so pred težko odločitvijo, jim upade motivacija ali enostavno potrebujejo podporo). – Ocena spretnosti. S tem ukrepom se delavcem pomaga opredeliti lastne spretnosti in možnosti v povezavi z njihovimi interesi ter izdelati izvedljiv poklicni načrt. Ukrep, ki vključuje intenzivno in prilagojeno svetovanje, je sestavljen iz različnih stopenj, pri katerih delavec in svetovalec iščeta odgovore na vprašanja (npr. priložnosti, interesi, analiza motivacije in pričakovanj itd.). Na podlagi te ocene se izdela povzetek ki zajema delavčeve spretnosti, njegova pričakovanja in akcijski načrt. – Splošno usposabljanje in prekvalificiranje. Ta ukrep je namenjen usposabljanju delavcev v štirih kompetencah, ki so določene kot ključne kompetence v Priporočilu Evropskega parlamenta in Sveta z dne 18. decembra 2006 o ključnih kompetencah za vseživljenjsko učenje[15]: 1) komuniciranje v materinščini; 2) komuniciranje v tujih jezikih; 3) matematične spretnosti in osnovne kompetence v znanosti in tehnologiji ter 4) digitalna kompetenca. Ti tečaji potekajo v kombinaciji klasičnega pouka in učenja na daljavo, da bi se izognili sindromu „vračanja v šolsko klop“. – Poklicno usposabljanje. Poklicno usposabljanje se bo osredotočilo na sektorje, v katerih obstajajo priložnosti ali pa se bodo te še pojavile, kot so turizem; prehrambni izdelki in pijače; okolje in recikliranje odpadkov idr. ali na delovna mesta, za katera se zahteva spričevalo o strokovni usposobljenosti, kot so vozniško dovoljenje za viličarje, avtobuse, tovornjake; montaža, demontaža in gradnja gradbenih odrov; sistemi za ogrevanje; idr. – Usposabljanje. Ta ukrep je namenjen usposabljanju delavcev v štirih ključnih kompetencah za vseživljenjsko učenje, ki niso vključene v ukrep splošnega usposabljanja in prekvalificiranja: 1) učiti se učiti; 2) socialne in državljanske kompetence; 3) čut za samoiniciativnost in podjetništvo in 4) kulturna razgledanost in izražanje. Usposabljanje je sestavljeno iz dveh individualnih in treh skupinskih delavnic (timsko svetovanje). – Mentorstvo po ponovni vključitvi na trg dela in pomoč pri podjetništvu. Za nemoten prehod bodo mentorji še naprej vodili delavce po njihovi ponovni vključitvi na trg dela. Mentorstvo za samozaposlovanje in ustanavljanje podjetij bo vključevalo prilagojeno mentorstvo med celotnim procesom ustanavljanja podjetja (analiza izvedljivosti in pomoč pri sestavi poslovnega načrta, podpora pri upravnih zahtevah idr.). – Nadomestilo za iskanje zaposlitve. Delavci za vsak dan udeležbe v ukrepih ESPG prejmejo nadomestilo v višini italijanske dnevnice „CIGS“[16]. – Nadomestilo za udeležbo in prispevek za potne stroške. Za kritje stroškov, ki nastanejo pri udeležbi v ukrepih, bodo upravičenci prejeli 20 EUR za vsak dan udeležbe. – Spodbuda za zaposlovanje. Ta spodbuda olajša odpuščenim delavcem ponovno zaposlitev s pogodbo za določen ali nedoločen čas v drugem podjetju. Za ponovno zaposlitev na podlagi pogodbe za nedoločen čas bo podjetje, ki bo delavca zaposlilo, prejelo 3 000 EUR na delavca, za ponovno zaposlitev za določen čas najmanj 12 mesecev pa bo podjetje, ki bo delavca zaposlilo, prejelo 2 000 EUR na delavca. 29. Tukaj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite. 30. Italijanski organi so predložili zahtevane informacije o ukrepih, ki so za zadevna podjetja obvezni v skladu z nacionalno zakonodajo ali kolektivnimi pogodbami. Potrdili so, da finančni prispevek iz ESPG ne bo nadomestil takšnih ukrepov. Predvideni proračun 31. Predvideni celotni stroški so 3 150 000 EUR, vključno z izdatki za prilagojene storitve v višini 3 024 000 EUR in izdatki za pripravo, upravljanje, razširjanje informacij in obveščanje javnosti ter nadzor in poročanje v višini 126 000 EUR. 32. Skupni zaprošeni finančni prispevek iz ESPG znaša 1 890 000 EUR (60 % skupnih stroškov). Ukrepi || Predvideno število udeležencev || Predvideni stroški na udeleženca (v EUR) (*) || Predvideni celotni stroški (v EUR) (**) Prilagojene storitve (ukrepi v skladu s členom 7(1)(a) in (c) uredbe o ESPG) Informativni sestanki, sprejem in registracija: (Informazione e sensibilizzazione, presa in carico e patto di accompagnamento) || 608 || 6 || 3 500 Poklicno svetovanje in informiranje. (Counselling e patto di azione) || 500 || 379 || 189 500 Ocena spretnosti (Bilancio delle competenze) || 200 || 670 || 134 000 Splošno usposabljanje in prekvalificiranje (Formazione alle competenze generali o trasversali) || 500 || 2 000 || 1 000 000 Poklicno usposabljanje (Formazione specialistica / per patenti di mestieri) || 200 || 3 200 || 640 000 Usposabljanje || 80 || 1 331 || 106 500 Mentorstvo po ponovni vključitvi na trg dela in pomoč pri podjetništvu. (Accompagnamento all'inserimento professionale). || 250 || 402 || 100 500 Vmesni seštevek (a): || – || 2 174 000; (71,89 %) Nadomestila in spodbude (ukrepi v skladu s členom 7(1)(b) uredbe o ESPG) Nadomestilo za iskanje zaposlitve (Indennità di CIGS) || 200 || 300 || 60 000 Nadomestilo za udeležbo in prispevek za potne stroške (Indennità di partecipazione o di frequenza) || 400 || 100 || 40 000 Spodbuda za zaposlovanje (Incentivi all'assunzione) || 250 || 3 000 || 750 000 Vmesni seštevek (b): || – || 850 000; (28,11 %) Ukrepi v skladu s členom 7(4) uredbe o ESPG 1. Priprava || – || 14 687 2. Upravljanje || – || 61 840 3. Širjenje informacij in obveščanje javnosti || – || 12 368 4. Nadzor in poročanje || – || 37 105 Vmesni seštevek (c): || – || 126 000; (4,00 %) Stroški skupaj (a + b + c): || – || 3 150 000 Prispevek ESPG (60 % skupnih stroškov) || – || 1 890 000 (*) Da bi se izognili decimalkam, so bili predvideni stroški na delavca zaokroženi. Vendar ta zaokrožitev ne vpliva na celotne stroške vsakega ukrepa, ki ostanejo taki, kot so navedeni v vlogi, ki jo je vložila Italija. (**) Seštevki se zaradi zaokroževanja ne ujemajo. 33. Stroški ukrepov, ki so v zgornji preglednici opredeljeni kot ukrepi v skladu s členom 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Italijanski organi so potrdili, da so ti ukrepi odvisni od dejavnega sodelovanja upravičencev, ki bodo prejeli pomoč, pri iskanju zaposlitve ali usposabljanju. Obdobje upravičenosti izdatkov 34. Italijanski organi so prilagojene storitve za upravičence, ki bodo prejeli pomoč, začeli izvajati 4. februarja 2014. Izdatki za ukrepe iz točke 28 so torej upravičeni do finančnega prispevka iz ESPG od 4. februarja 2014 do 18. junija 2016. 35. Upravni izdatki italijanskih organov za izvajanje ESPG so se začeli 4. februarja 2014. Izdatki za ukrepe priprave, upravljanja, širjenja informacij in obveščanja javnosti, nadzora in poročanja so torej upravičeni do finančnega prispevka iz ESPG od 4. februarja 2014 do 18. decembra 2016. Dopolnjevanje ukrepov, ki se financirajo z nacionalnimi sredstvi ali sredstvi Unije 36. Viri nacionalnega vnaprejšnjega financiranja ali sofinanciranja so: Whirlpool Europe S.r.l. (glavno podjetje) v znesku 1 200 000 EUR v pomoč svojim nekdanjim delavcem in javna sredstva iz INPS[17] v znesku 60 000 EUR. 37. Italijanski organi so potrdili, da zgoraj opisani ukrepi, ki prejmejo finančni prispevek iz ESPG, ne bodo prejeli finančnega prispevka iz drugih finančnih instrumentov Unije. Postopki za posvetovanje z upravičenci, ki bodo prejeli pomoč, ali njihovimi predstavniki ali socialnimi partnerji, kot tudi lokalnimi in regionalnimi organi 38. Italijanski organi so navedli, da je bil usklajeni sveženj prilagojenih storitev pripravljen v posvetovanju z delavci in socialnimi partnerji. 39. Načrtovani ukrepi, njihova vsebina in relevantni vidiki njihovega izvajanja (vključno s časovnim razporedom) so bili predstavljeni in obravnavani z nekdanjimi delavci Whirlpoolovega obrata Spini di Gardolo na (skupaj 15) sestankih, ki so potekali med februarjem in marcem 2014. Od vseh delavcev, ki so sodelovali na teh sestankih, se jih je 393 že prijavilo za sodelovanje v ukrepih. 40. Socialni partnerji so bili že od začetka vključeni v upravljanje krize v podjetju Whirlpool Europe Srl, kar zadeva obrat Spini di Gardolo. Bili so ključni element pri oblikovanju usklajenega svežnja prilagojenih storitev, za katerega je bilo predlagano financiranje iz ESPG. Sporazum, ki je uradno potrdil njihovo udeležbo, so 1. aprila 2014 podpisali predstavniki sindikatov Rappresentanza Sindacale Aziendale di Confederazione Generale Italiana del Lavoro (RSA di CGIL), Confederazione Italiana Sindacati dei Lavoratori (CISL), Unione Italiana del Lavoro (UIL), Federazione Impiegati Operai Metallurgici (FIOM), Federazione Italiana Metalmeccanici (FIM) in Unione Italiana Lavoratori Metalmeccanici del Trentino. Poleg tega so sveženj storitev prav tako potrdili gospodarski in socialni deležniki, zastopani v upravnem odboru ALPAT (to je konfederacija sindikatov CGIL, CISL in UIL Trentino, Associazione degli Industriali del Trentino, Associazione degli Artigiani e delle Piccole Imprese del Trentino in Unione Commercio e Turismo del Trentino)[18]. Gospodarski in socialni deležniki bodo sodelovali tudi pri spremljanju izvajanja in morebitnem preoblikovanju ukrepov ter sodelovali pri ocenjevanju rezultatov. Sistemi upravljanja in nadzora 41. Vloga vsebuje podroben opis sistema upravljanja in nadzora, ki določa odgovornosti vključenih organov. Italija je Komisijo uradno obvestila, da bo finančni prispevek upravljal Ministerio del Lavoro e delle Politiche Sociali – Direzione Generale per le Politiche Attive e Passive del Lavoro (MLPS — DG PALP), kot sledi: MLPS — DG PALP — Ufficio A (nekdanji DG POF – Div. VII) bo deloval kot organ upravljanja, MLPS — DG PALP — Ufficio B (nekdanji DG POF – Div. VI) kot certifikacijski organ in MLPS — DG PALP — Ufficio C (nekdanji DG POF – Div. II) kot revizijski organ. ALPAT bo posredniški organ za organ upravljanja. Zaveze zadevne države članice 42. Italijanski organi so predložili vsa potrebna zagotovila v zvezi z naslednjim: – načeli enakosti obravnave in nediskriminacije bosta upoštevani pri dostopu do predlaganih ukrepov in njihovem izvajanju; – upoštevane so bile zahteve nacionalne zakonodaje in zakonodaje EU o kolektivnem odpuščanju; – če so podjetja, ki so odpuščala, nadaljevala s svojimi dejavnosti, so izpolnila svoje pravne obveznosti v zvezi z odpuščanjem in ustrezno poskrbela za svoje delavce; – predlagani ukrepi bodo zagotovili pomoč za posamezne delavce in se ne bodo uporabljali za prestrukturiranje podjetij ali sektorjev; – predlagani ukrepi ne bodo prejeli finančne podpore iz drugih skladov ali finančnih instrumentov Unije, preprečeno pa bo vsakršno dvojno financiranje; – predlagani ukrepi bodo dopolnjevali ukrepe, financirane iz strukturnih skladov; – finančni prispevek iz ESPG bo v skladu s postopkovnimi in materialnopravnimi pravili Unije o državni pomoči. PRORAČUNSKE POSLEDICE Proračunski predlog 43. Člen 12 Uredbe Sveta (EU, Euratom) št. 1311/2013 o večletnem finančnem okviru za obdobje 2014–2020[19] omogoča uporabo sredstev Evropskega sklada za prilagoditev globalizaciji (ESPG) do letne zgornje meje 150 milijonov EUR (cene iz leta 2011) poleg ustreznih razdelkov finančnega okvira. 44. Komisija po preučitvi vloge v zvezi s pogoji iz člena 13(1) uredbe o ESPG in ob upoštevanju števila upravičencev, ki bodo prejeli pomoč, predlaganih ukrepov in predvidenih stroškov ter ob upoštevanju največjega možnega zneska finančnega prispevka iz ESPG predlaga uporabo sredstev ESPG v znesku 1 890 000 EUR, kar pomeni 60 % skupnih stroškov predlaganih ukrepov, da se zagotovi finančni prispevek za vlogo. 45. Predlagano odločitev o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[20]. 46. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2014 v skladu s točko 13 Medinstitucionalnega sporazuma z dne 2. decembra 2013. Vir odobritev plačil 47. Odobritve iz proračunske postavke ESPG v proračunu za leto 2014 se bodo uporabile za kritje zneska 1 890 000 EUR. Povezani akti 48. Komisija bo s predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 1 890 000 EUR v ustrezno proračunsko vrstico. 49. Ko bo Komisija sprejela ta predlog sklepa o uporabi sredstev ESPG, bo hkrati sprejela sklep o finančnem prispevku z izvedbenih aktom, ki začne veljati na datum, ko Evropski parlament in Sveta sprejmeta predlagani sklep o uporabi sredstev ESPG. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/010 IT/Whirlpool) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[21], zlasti člena 15(4) Uredbe, ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[22], zlasti točke 13 Sporazuma, ob upoštevanju predloga Evropske komisije, ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki postanejo presežni, in samozaposlenim osebam, ki so prenehale opravljati svojo dejavnost, zaradi velikih strukturnih sprememb v svetovnih trgovinskih tokovih, ki jih povzroča globalizacija, zaradi nadaljevanja svetovne finančne in gospodarske krize, kot je obravnavana v Uredbi (ES) št. 546/2009[23], ali zaradi nove svetovne finančne in gospodarske krize, ter za pomoč pri njihovi ponovni vključitvi na trg dela. (2) Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013. (3) Italija je 18. junija 2014 vložila vlogo za uporabo sredstev ESPG v zvezi z odpuščanji[24] v podjetju Whirlpool Europe S.r.l. ter pri petih dobaviteljih in proizvajalcih v poproizvodni fazi v Italiji in jo 1dopolnila z dodatnimi informacijami, kot je določeno v členu 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG iz člena 13 Uredbe (ES) št. 1309/2013. (4) Zato bi bilo treba uporabiti sredstva ESPG, da se zagotovi finančni prispevek v znesku 1 890 000 EUR za vlogo, ki jo je vložila Italija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2014 se iz ESPG uporabi vsota 1 890 000 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL L 347, 20.12.2013, str. 855. [2] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). [3] Italijanski organi so prostovoljno skrajšati 4-mesečno referenčno obdobje, določeno v Uredbi (EU) št. 1309/2013. [4] V skladu s četrtim odstavkom člena 7 Uredbe (EU) št. 1309/2013. [5] Uredba Komisije (ES) št. 1046/2012 z dne 8. novembra 2012 o izvajanju Uredbe (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) glede pošiljanja časovnih vrst za novo regionalno razčlenitev (UL L 310, 9.11.2012, str. 34). [6] V smislu člena 3(a) uredbe o ESPG. [7] Direktiva Sveta 98/59/ES z dne 20. julija 1998 o približevanju zakonodaje držav članic v zvezi s kolektivnimi odpusti (UL L 225, 12.8.1998, str. 16). [8] Eurostat, Proizvodnja v industriji (oddelek 27 NACE Rev. 2). Letni podatki, sprememba v odstotkih. http://epp.eurostat.ec.europa.eu/portal/page/portal/statistics/search_database [9] Euromonitor International, http://www.euromonitor.com/ [10] EGF/2009/010 LT AB Snaige COM(2010) 008, EGF/2011/023 IT Antonio Merloni COM(2013) 90 in EGF/2014/010 IT Whirlpool, ta vloga. [11] Filiera del Porfido di Qualità, http://www.trentinosviluppo.it/Contenuti-istituzionali/Press-room/Comunicati-stampa/Porfido-278-aziende-scommettono-sulla-filiera-di-qualita. [12] Banca d’Italia (2013), L’economia delle Province autonome di Trento e di Bolzano, Economie Regionali, numero5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie Regionali, numero27. [13] Banca d’Italia (2013), L’economia delle Province autonome di Trento e di Bolzano, Economie Regionali, numero5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie dialogi, Numero 27. [14] ALPAT, Osservatorio del mercato del lavoro, http://www.agenzialavoro.tn.it/agenzia/osservatorio. [15] UL L 394, 30.12.2006, str. 10. [16] CIG je shema na podlagi italijanskega prava. Zajema finančno nadomestilo, ki ga Istituto Nazionale della Previdenza Sociale – INPS (nacionalni inštitut za socialno varnost) izplača delavcem, katerih delo je začasno prekinjeno ali delajo s krajšim delovnim časom. [17] [18] Združenje industrialcev Trentino, Združenje obrtnikov in malih podjetij Trentino in Trgovina in turizem Trentino. [19] UL L 347, 20.12.2013, str. 884. [20] UL C 373, 20.12.2013, str. 1. [21] UL L 347, 20.12.2013, str. 855. [22] UL C 373, 20.12.2013, str. 1. [23] UL L 167, 29.6.2009, str. 26. [24] V smislu člena 3(a) uredbe o ESPG.